Reykjavík - Rotterdam

Reykjavík-Rotterdam er íslensk kvikmynd frá árinu 2008 sem var leikstýrt af Óskari Jónassyni. Óskar skrifaði einnig handritið ásamt glæpasagnahöfundinum Arnaldi Indriðasyni. Í aðalhlutverkum eru Baltasar Kormákur og Ingvar E. Sigurðsson.

Myndin var tilnefnd til sex Edduverðlauna árið 2008 og vann fimm, þar á meðal Leikstjóri ársins. Myndin var frumsýnd á Íslandi þann 3. október 2008 og á 13 vikna tímabili tók myndin inn 25 milljónir íslenskra króna og varð átjánda tekjuhæsta mynd ársins á Íslandi. http://boxofficemojo.com/intl/iceland/yearly/?yr=2008&p=.htm

Endurgerð myndarinnar á ensku undir nafninu Contraband kom út þann 13. janúar 2012 og fóru Mark Wahlberg og Kate Beckinsale með aðalhlutverkin í myndinni.Fréttamaður MBL (18. september 2010), http://www.mbl.is/folk/frettir/2010/09/18/kate_beckinsale_i_endurgerd_reykjavik_rotterdam/, MorgunblaðiðJeff Leins (7. desember 2010), http://www.imdb.com/title/tt1233576/news, The International Movie Database
 Söguþráður 
Öryggisvörðurinn og fyrrverandi sjómaðurinn Kristófer sem afplánað hefur fangelsisdóm fyrir áfengissmygl berst við að halda fjölskyldu sinni á floti. Honum finnst hann reyna of mikið á besta vin sinn Steingrím sem gefur honum allt sem honum er fært. Kristófer býðst að fara í einn vel launaðan túr á flutningaskipi milli Reykjavíkur og Rotterdam. Hann slær til í þeirri von að hann geti komið sér á réttan kjöl fjárhagslega en óvæntir atburðir setja strik í reikninginn.  Á meðan hann er á sjó stritar eiginkona hans Íris við að halda sér á floti, ásamt sonum þeirra Agli og Skúla. Ofsóknir frá mönnum sem Kristófer hefur í gegnum tíðina barist við fara alveg með hana og hún leitar til Steingríms eftir hjálp. Steingrímur býður þeim að halda til heima hjá sér þangað til Kristófer kemur heim. Það kemur í ljós að hann hefur staðið á bak við allar ofsóknirnar sökum þess að hann er ástfanginn af Írisi. Þá hefst barátta við tímann þegar Kristófer verður að komast heim án þess að vera tekinn með áfengið og bjarga Írisi sem var orðið ljóst hvaða mann Steingrímur hafði að geyma.
 Leikarar 
 Baltasar Kormákur - Kristófer
 Ingvar E. Sigurðsson - Steingrímur
 Lilja Nótt Þórarinsdóttir - Íris
 Þröstur Leó Gunnarsson - Jensen
 Victor Löw - Hoogland
 Ólafur Darri Ólafsson - Elvar
 Jörundur Ragnarsson - Arnór
 Theódór Júlíusson - Runólfur
 Jóhannes Haukur Jóhannesson - Eiríkur
 Pálmi Kormákur Baltasarsson - Skúli
 Stormur Jón Kormákur Baltasarsson - Egill
 Útgáfa  
 Í kvikmyndahúsum 
Reykjavík-Rotterdam var frumsýnd þann 30. september 2008 í Háskólabíói fyrir troðfullum bíósal, þúsund manns. Áhorfendur voru yfirleitt hrifnir af myndinni. Leikstjóri, leikarar og handritshöfundar voru allir viðstaddir frumsýningu. Svo var slegið til veislu þegar sýningu lauk og stóð hún alla nóttina. Blaðamaður Morgunblaðsins (1. október 2008) http://www.mbl.is/folk/frettir/2008/10/01/reykjavik_rotterdam_vel_tekid/, Morgunblaðið Sýningar á myndinni hófust um allt land þann 3. október 2008 og skilaði myndin inn um það bil sex milljónum íslenskra króna fyrstu sýningarhelgina. Hún var tekjuhæsta myndin á landinu þá helgi og einnig helgina á eftir þegar þrjú þúsund manns sáu myndina. Eftir tvær vikur höfðu fjórtán þúsund manns séð myndina. Þriðju helgina datt myndin niður í annað sæti á eftir Max Payne. Starfsmaður Morgunblaðsins (14. október 2008) http://mbl.is/folk/frettir/2008/10/14/reykjavik_rotterdam_heldur_velli_i_kreppunni/, Morgunblaðið Myndin gekk í þrettán vikur og á þeim tíma náði Reykjavík-Rotterdam að hala inn rúmar 25 milljónir í kvikmyndahúsum. http://boxofficemojo.com/movies/intl/?id=_fREYKJAVIKROTTERD01&country=IS&wk=2008W52&id=_fREYKJAVIKROTTERD01&p=.htm

 Álit gagnrýnenda 

 Verðlaun 
Reykjavík-Rotterdam hlaut næstflestar tilnefningar til Edduverðlaunanna 2008, tíu talsins. Kvikmyndin Brúðguminn, sem Baltasar Kormákur, aðalleikari Reykjavíkur-Rotterdams leikstýrði, fékk fjórtán tilnefningar. Reykjavík-Rotterdam vann til fimm verðlauna.  

Íslenska kvikmynda- og sjónvarpsakademían valdi Reykjavík-Rotterdam sem framlag Íslands til Óskarsverðlaunanna í flokki bestu kvikmyndar á tungumáli öðru en ensku það árið en myndin var ekki tilnefnd til verðlaunanna.

 Flokkur  Keppendur  Unnið "Leikstjóri ársins"  Óskar Jónasson fyrir Reykjavík-Rotterdam Ragnar Bragason fyrir Dagvaktina Baltasar Kormákur fyrir Brúðgumann  Já "Handrit ársins"  Arnaldur Indriðason og Óskar Jónasson fyrir Reykjavík-Rotterdam Jóhann Ævar Grímsson, Jón Gnarr, Jörundur Ragnarsson, Pétur Jóhann Sigfússon og Ragnar Bragason fyrir DagvaktinaBaltasar Kormákur og Ólafur Egill Egilsson fyrir Brúðgumann  Já "Klipping ársins"  Elísabet Ronaldsdóttir fyrir Reykjavík-RotterdamValdís Óskarsdóttir fyrir SveitabrúðkaupSverrir Kristjánsson fyrir Dagvaktina  Já "Hljóð ársins"  Kjartan Kjartansson fyrir Reykjavík-RotterdamNicolas Liebing og Björn Victorsson fyrir LatabæBjörn Viktorsson, Steingrímur Eyfjörð og Bogi Reynisson fyrir Rafmögnuð Reykjavík  Já "Tónlist ársins"  Barði Jóhannsson fyrir Reykjavík-RotterdamSigurður Bjóla og Jón Ólafsson fyrir BrúðgumannThe Tiger Lillies fyrir Sveitabrúðkaup  Já "Bíómynd ársins"  Reykjavík-RotterdamBrúðguminnSveitabrúðkaup  Nei "Leikari ársins í aðalhlutverki"  Baltasar Kormákur fyrir Reykjavík-RotterdamPétur Einarsson fyrir KonfektkassannHilmir Snær Guðnason fyrir Brúðgumann  Nei "Búningar ársins"  Helga I. Stefánsdóttir fyrir BrúðgumannHelga Rós V. Hannam fyrir Reykjavík-RotterdamMaría Ólafsdóttir fyrir Latabæ  Nei "Gerfi ársins"  Áslaug Dröfn Sigurðardóttir fyrir Reykjavík-RotterdamÁsta Hafþórsdóttir fyrir LatabæRagna Fossberg fyrir Spaugstofuna  Nei "Leikmynd ársins"  Haukur Karlsson fyrir Reykjavík-RotterdamSnorri Freyr Hilmarsson fyrir LatabæAtli Geir Grétarsson og Grétar Reynisson fyrir Brúðgumann  Nei

 Heimildir 

Flokkur:Íslenskar kvikmyndir